המכון האמריקאי לאדריכלים

המכון האמריקאי לאדריכלים (באנגלית: The American Institute of Architects, מוכר גם בראשי התיבות: AIA) הוא ארגון מקצועי הפועל לקידום ההיבטים האמנותיים, המדעיים והמעשיים של האדריכלות באמצעות מחקר חינוך וטכנולוגיה, הגברת שיתופי הפעולה, התאגדות מקצועית לשם התערבות בהליכי חקיקה ורגולציה וקידום מעמדו של האדריכל. בסיס הארגון שוכן בוושינגטון די. סי. וסניפים פזורים בערים רבות ברחבי ארצות הברית. סניפים מקומיים של המכון נפתחו גם במדינות אחרות כמו יפן, בריטניה, הונג קונג ועוד. פעילות בארגון חברים מעל ל-98,000 אדריכלים ובעלי מקצוע בתחומים חופפים. החברים בארגון מתחייבים לקוד אתי שמטרתו לקבוע סטנדרטים מחמירים ומקצועיים לעוסקים בתחום. הארגון מציע חמישה מסלולי חברות: אדריכל חבר (AIA): עבור אנשים הרשומים כאדריכלים ברשות רישוי מוכרת בארצות הברית אדריכל שותף (.AIA Assoc): עבור מתמחים ובעלי תואר אקדמי במקצועות האדריכלות שאינם מחזיקים ברישיון חברים בינלאומיים: עבור אדריכלים בעלי רישיון או שווה ערך לו מרשות רישוי מוכרת במדינה מחוץ לארצות הברית חברים אמריטוס: אדריכלים ותיקים מעל גיל 70 שאינם עוסקים יותר במקצוע והיו חברים בארגון לפחות 15 שנה חברים בעלי ברית: עבור בעלי מקצוע בתפקידים נלווים לאדריכלים כגון מהנדסים, אדריכלי נוף, מתכננים ועוד. בנוסף, בחלק מהסניפים ישנן תוכניות חברות לסטודנטים לאדריכלות. פרסים והוקרה עמית המכון האמריקאי לאדריכלים (FAIA) כ-3% מכלל החברים בארגון מוכרזים כעמיתי המכון, הדרגה הבכירה ביותר הניתנת במכון. התואר מוענק לאדריכלים אשר תרמו תרומה יוצאת דופן למקצוע באמצעות מצוינות עיצובית, תרומה בתחום החינוך האדריכלי או פעולה משמעותית לקידום המקצוע. ישנו גם תואר מקביל, עמית כבוד (.AIA Hon), אשר מוענק לאדריכלים עמיתים שאינם אמריקאים או לבעלי מקצוע שאינם אדריכלים ותרמו תרומה משמעותית כאמור. עמיתי המכון נושאים את התואר כתואר פוסט נומינלי, לדוגמה: Arthur Wallace Rice, FAIA. מדליית הזהב של AIA מדליית הזהב של המכון האמריקאי לאדריכלים היא אות ההוקרה הגבוה ביותר אותו מעניקה הארגון כמדי שנה החל מ-1907. המדליה ניתנת על "עבודה בעלת השפעה מתמשכת על התיאוריה והפרקטיקה של האדריכלות". בנוסף מעניק הארגון פרסים שונים כגון "פרס תומאס ג'פרסון" לאדריכלות ציבורית, "פרס 25 שנה" עבור מבנים יוצאי דופן שעמדו במבחן הזמן במשך לפחות 25 שנים, פרס בשיתוף איגוד הספריות האמריקאי עבור מצוינות בתכנון ספריות, ועוד. קישורים חיצוניים אתר האינטרנט הרשמי של המכון האמריקאי לאדריכלים (באנגלית) המכון האמריקאי לאדריכלים, ברשת החברתית פייסבוק המכון האמריקאי לאדריכלים, ברשת החברתית X (טוויטר) המכון האמריקאי לאדריכלים, ברשת החברתית אינסטגרם המכון האמריקאי לאדריכלים, ברשת החברתית LinkedIn המכון האמריקאי לאדריכלים, ברשת החברתית Goodreads המכון האמריקאי לאדריכלים, באתר פינטרסט הערות שוליים